ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Μαΐου 1998 για την εξουσιοδότηση των κρατών μελών να επιτρέψουν προσωρινά την εμπορία λιναρόσπορου (Linum usitatissimum L.) ο οποίος δεν ανταποκρίνεται στις απαιτήσεις της οδηγίας 69/208/ΕΟΚ του Συμβουλίου (98/342/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 69/208/ΕΟΚ του Συμβουλίου, της 30ής Ιουνίου 1969, για την εμπορία ελαιούχων σπόρων και ινοειδών φυτών (1), όπως τροποποιήθηκε τελευταία από την οδηγία 96/72/ΕΟΚ (2), και ιδίως το άρθρο 16,

την αίτηση την οποία υπέβαλε η Φινλανδία,

Εκτιμώντας:

ότι στη Φινλανδία η παραγωγή σπόρων για σπορά λιναρόσπορου (Linum usitatissimum L.) ποικιλίας Helmi η οποία ανταποκρίνεται στια απαιτήσεις της οδηγίας 69/208/ΕΟΚ σχετικά με την ελάχιστη ικανότητα βλάστησης ήταν ανεπαρκής το 1997 και ως εκ τούτου δεν μπόρεσε να καλύψει τις ανάγκες της χώρας αυτής 7 ότι πρόκειται για μια πρώιμη ποικιλία (χρόνος βλάστησης στην αιτούσα χώρα εκατόν έξι ημέρες) η οποία ταιριάζει σε συνθήκες βλάστησης περιοχών του βορρά και έχει κόκκο με πολύ χαμηλή περιεκτικότητα χλωροφύλλης ώστε να χρησιμοποιείται στην ιατρική 7

ότι δεν είναι δυνατόν να ικανοποιηθεί επαρκώς το αίτημα αυτό με σπόρους από άλλα κράτη μέλη ή από τρίτες χώρες, που ανταποκρίνονται σε όλες τις απαιτήσεις που ορίζονται στην εν λόγω οδηγία 7

ότι η Φινλανδία θα πρέπει επομένως να εξουσιοδοτηθεί να επιτρέψει, για μια περίοδο η οποία λήγει στις 30 Ιουνίου 1998, την εμπορία σπόρου του προαναφερθέντος είδους, που υπόκειται σε λιγότερο αυστηρές απαιτήσεις 7

ότι, άλλωστε, άλλα κράτη μέλη τα οποία μπορούν να προμηθεύσουν στη Φινλανδία τον σπόρο αυτό, ο οποίος δεν ανταποκρίνεται στις απαιτήσεις της εν λόγω οδηγίας, θα πρέπει να εξουσιοδοτηθούν να επιτρέψουν την εμπορία αυτού του σπόρου 7

ότι τα μέτρα που προβλέπονται στην παρούσα απόφαση είναι σύμφωνα με την γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εξουσιοδοτείται η Φινλανδία να επιτρέψει, για την περίοδο η οποία λήγει στις 30 Ιουνίου 1998, την εμπορία στην επικράτειά της μέγιστης ποσότητας 140 τόνων σπόρου των κατηγοριών «πιστοποιημένων σπόρων πρώτης γενιάς» ή «πιστοποιημένων σπόρων δεύτερης γενιάς» λιναρόσπορου (Linum usitatissimum L.) της κατηγορίας Helmi, οι οποίοι δεν ανταποκρίνονται στις απαιτήσεις που ορίζονται στο παράρτημα ΙΙ της οδηγίας 69/208/ΕΟΚ όσον αφορά την ελάχιστη ικανότητα βλάστησης, αρκεί η ικανότητα βλάστησης να είναι τουλάχιστον το 70 % εκείνης των καθαρών σπόρων προς σπορά και στην επίσημη ετικέτα να αναγράφεται η ένδειξη «ελάχιστη ικανότητα βλάστησης 70 %».

Άρθρο 2

Κράτη μέλη άλλα από το αιτούν κράτος μέλος εξουσιοδοτούνται επίσης να επιτρέψουν, σύμφωνα με τους όρους που ορίζονται στο άρθρο 1 και για τους ίδιους σκοπούς που επιδιώκει το αιτούν κράτος μέλος, την εμπορία στην επικράτειά τους σπόρου ο οποίος επιτρέπεται να τεθεί σε εμπορία σύμφωνα με την παρούσα απόφαση.

Άρθρο 3

Τα κράτη μέλη κοινοποιούν αμέσως στην Επιτροπή και στα άλλα κράτη μέλη τις διάφορες ποσότητες σπόρων προς σπορά που φέρουν ετικέτα και που επιτρέπεται να διατίθενται στο εμπόριο στην επικράτειά τους, σύμφωνα με την παρούσα απόφαση.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 14 Μαΐου 1998.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ L 169 της 10. 7. 1969, σ. 3.

(2) ΕΕ L 304 της 27. 11. 1996, σ. 10.